CK บวกต่อ 3% ลุ้นวิ่งแตะเป้า 23 บาท! โบรกฯ ชี้ธุรกิจก่อสร้างฟื้นรับสภาฯผ่านร่างงบฯปี 63
CK บวกต่อ 3% ลุ้นวิ่งแตะเป้า 23 บาท! โบรกฯ ชี้ธุรกิจก่อสร้างฟื้นรับสภาฯผ่านร่างงบฯปี 63
CK บวกต่อ 3% ลุ้นวิ่งแตะเป้า 23 บาท! โบรกฯ ชี้ธุรกิจก่อสร้างฟื้นรับสภาฯผ่านร่างงบฯปี 63
13 ม.ค. 2563

ผู้สื่อข่าวรายงานว่า ราคาหุ้นบริษัท ช.การช่าง จำกัด (มหาชน) หรือ CK ล่าสุด ณ เวลา 10.22 น. อยู่ที่ระดับ 19.60 บาท ปรับตัวขึ้น 0.70 บาท หรือ 3.70% ด้วยมูลค่าการซื้อขาย 129.20 ล้านบาท
โดย บล.ฟิลลิป (ประเทศไทย) แนะนำ “ซื้อ” CK ราคาเป้าหมาย 23 บาท/หุ้น ทั้งนี้ CK แจ้งเซ็นงานใหม่ โครงการทางด่วน พระราม 3 – ดาวคะนอง สัญญาที่ 4 งานโยธา มูลค่าหลังหัก VAT ที่ 6.1 พันล้านบาท ทำให้งานเซ็นใหม่ปีนี้สะสมได้แล้ว 9.4 พันล้านบาท ดีขึ้นจากปีก่อนที่ 5.3 พันล้านบาท ในเวลาเดียวกัน CK ได้ส่งมอบงานในช่วงไตรมาส 1/61-ไตรมาส 3/62 ที่ 4.7 หมื่นล้านบาท หมายถึงงานเข้าใหม่น้อยกว่างานส่งมอบ ทำให้ Backlog ล่าสุด อยู่ที่ 4 หมื่นล้านบาท
ทั้งนี้ ณ Backlog ระดับนี้ การเติบโตของรายได้น่าจะยาก อย่างไรก็ดี ทางฝ่ายคาดหมายงานเซ็นใหม่ปี 63 น่าจะดีกว่าปี 62 มาก เพราะอย่างน้อยน่าจะได้งานโยธามูลค่า 4-5 หมื่นล้านบาท จากงานรถไฟเชื่อม 3 สนามบิน ที่ทาง CK ร่วมลงทุนกับกลุ่ม CP นอกจากนี้ทางบริษัทคาดหมายงานเซ็นใหม่ปี 63-64 ราวปีละ 8 หมื่นล้าน – 1 หมื่นล้านบาท จากมีตารางการประมูลมูลค่า 750 พันล้านบาท จากโครงการรถไฟฟ้าสีส้ม 90 พันล้านบาท, รถไฟรางคู่เฟส 2 มูลค่า 387 พันล้านบาท, Runaway 3 มูลค่า 10.7 พันล้านบาท, รถไฟฟ้าสีแดง 60 พันล้านบาท, โครงการเกี่ยวกับ EEC ท่าเรือ 90 พันล้านบาท และโครงการทางด่วนที่เมียนมา 12 พันล้านบาท ทำให้เชื่อว่า อัตราการเติบของรายได้น่าจะเร่งตัวได้ชัดเจนในปี 64 เป็นต้นไป
โดยการเซ็นงานใหม่ที่ผ่านมาขาดช่วง ทำให้ Backlog ต่ำ แม้ว่าทางฝ่ายคาดงานเซ็นใหม่ดีขึ้นในปี 63-64 แต่การส่งมอบงานยังไม่มากในปี 63 ทำให้คาดว่ารายได้ก่อสร้างปี 63 จะทรงตัวที่ 24 พันล้านบาท Margin อ่อนลงเล็กน้อย แต่ธุรกิจก่อสร้างจะคุ้มทุนเมื่อรายได้เกิน 30 พัน ลบ ทางฝ่ายคาดขาดทุนจากธุรกิจก่อสร้าง 487 ลบ. อย่างไรก็ดี ธุรกิจลงทุนจะเข้ามาชดเชยได้ โดยคาดกำไรได้ 2.1 พันล้านบาท 1) บริษัทร่วม CKP และ BEM น่าจะส่งส่วนแบ่งกำไรเข้ามา 1.6 พัน ลบ. จากการเติบโตของกำลังการผลิตของ CKP 2) เงินปันผลจากเงินลงทุน TTW ยังมีเสถียรภาพที่ 464 ลบ. และ 3) รายได้ดอกเบี้ยจากเงินกู้ที่ให้บริษัทในเครือ (ไซยะบุรี) ลดลง 50% เพราะถึงกำหนดทยอยรับคืนเงินให้กู้ แต่ยังสูงถึง 427 ล้านบาท ลดลง ดังนั้น การถัวความเสี่ยงของเงินลงทุนเป็นจุดเด่นของ CK โดยเปรียบเทียบกับผู้รับเหมารายใหญ่อื่นๆ
ด้านราคาหุ้นลดลงมากมากจากการชะลอตัวของธุรกิจรับเหมา แต่หากพิจารณามูลค่าเงินลงทุนของ 3 บริษัท (TTW, CKP, BEM) ตามมูลค่าพื้นฐานของ PST และ Consensus ที่ 48 บาท/หุ้น แล้วหักหนี้สินที่ 34 บาท และมูลค่าธุรกิจก่อสร้าง 9 บาท/หุ้น (ประเมินตามวิธีสินทรัพย์) พบว่าราคาหุ้นล่าสุดซื้อขายมีส่วนลดเกือบ 20% อีกทั้งแนวโน้มธุรกิจก่อสร้างมีโอกาสฟื้นตัว แนะนำ “ซื้อ”
 
 